**Izziņa par atzinumos sniegtajiem iebildumiem**

**Informatīvajam ziņojumam par notekūdeņu monitoringu Covid-19 un citu riska faktoru uzraudzībai un kontrolei un**

**Ministru kabineta rīkojuma projektam “Par finanšu līdzekļu piešķiršanu no valsts budžeta programmas**

**“Līdzekļi neparedzētiem gadījumiem””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) elektronisko saskaņošanu**

|  |  |
| --- | --- |
| Datums | 2021. gada 7. jūnijs |
| Saskaņošanas dalībnieki | Finanšu ministrija  Veselības ministrija |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija  Veselības ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Finanšu ministrija** | | | | |
| 1. | Informatīvais ziņojums un rīkojuma projekta anotācija. | 1. Precizēt 2021.gadam nepieciešamā finansējuma apmēru gan ziņojuma projekta tabulā, gan rīkojuma projekta anotācijas III sadaļā, gan rīkojuma projekta 1.punktā, saglabājot finansējuma pieprasījumu 2021.gadam tikai tām pozīcijām, kas saistītas ar notekūdeņu monitoringu Covid-19 klātbūtnes noteikšanu (Finanšu ministrijas ieskatā ziņojuma projekta un rīkojuma projekta anotācijas III sadaļas 6.punkta tabulās tās ir pozīcijas Nr. 1.1.; 1.2.; 3.1.; 4.1.; un 4.2., kas kopsummā veido 315 177,92 *euro,* noapaļojot līdz veseliem *euro* –315 178 *euro*). | Ņemts vērā.  Skaidrojam, ka tīklam pievienota datu glabātava ir nepieciešama 2021. gadā, uz SARS-CoV-2 mērķētas sekvenēšanas datu glabāšanai Biomedicīnas pētījumu centrā.  Biobanka attiecībā uz Covid-19 (bioloģiskajiem) paraugiem jāveido no pirmā noņemtā parauga, tātad arī 2021. gadā nepieciešami līdzekļi pētnieka atalgojumam. | Precizēts informatīvais ziņojums, rīkojuma projekts un anotācija. |
| 2. | Protokollēmuma projekts. | 2. Protokollēmuma projekta 3.punktu izteikt šādā redakcijā: “Jautājums par papildu valsts budžeta līdzekļu piešķiršanu notekūdeņu monitoringa Covid-19 un citu riska faktoru uzraudzības un kontroles nodrošināšanai 2022.gadā un turpmākajos gados skatāms Ministru kabinetā likumprojekta “Par valsts budžetu 2022.gadam” un likumprojekta “Par vidēja termiņa budžeta ietvaru 2022., 2023.un 2024.gadam” sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem.” | Ņemts vērā. | Protokollēmums labots, papildināts informatīvais ziņojums. |
| 3. | Rīkojuma projekta anotācija. | Ievērojot publiski pieejamo informāciju par valsts zinātnisko institūtu “Pārtikas drošības, dzīvnieku veselības un vides zinātniskais institūts “BIOR”” (turpmāk –  BIOR), secināms, ka tas piedāvā dažāda veida laboratorijas mērījumu pakalpojumus un konkurē tirgū ar līdzīgiem uzņēmumiem. Ievērojot minēto, atbalsts BIOR rīkojuma projektā minētajiem pasākumiem potenciāli ir kvalificējams kā komercdarbības atbalsts saimnieciskās darbības veikšanai un piešķirot valsts budžeta finansējumu BIOR, ir jāpiemēro komercdarbības atbalsta kontroles regulējums, piemēram, Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) vai pirms ieviešanas pasākums būtu skaņojams ar Eiropas Komisiju (turpmāk – EK), ja Komisijas regulas Nr. 651/2014 nosacījumus piemērot nebūtu iespējams. Attiecīgi šajā gadījumā rīkojuma projekts ir papildināms ar jaunu punktu, nosakot, ka Zemkopības ministrija nodrošinās komercdarbības atbalsta kontroles nosacījumu ievērošanu – piešķirs atbalstu ievērojot Komisijas regulas Nr. 651/2014 nosacījumus vai iesniegs paziņojumu EK par plānoto pasākumu un pasākums tiks ieviests tikai pēc EK saskaņojuma saņemšanas, par atbalsta saderību ar Eiropas Savienības iekšējo tirgu.  Gadījumā, ja Zemkopības ministrijas ieskatā, plānotais atbalsts BIOR nekvalificējas kā tāds, kas būtu saistāms ar saimnieciskās darbības veikšanu, un attiecīgi atbalsts BIOR nav uzskatāms par komercdarbības atbalstu, lūdzam ar atbilstošu skaidrojumu papildināt rīkojuma projekta anotāciju, norādot, vadoties no kādiem apsvērumiem, publisko līdzekļu piešķīrums BIOR nebūtu kvalificējams kā komercdarbības atbalsts (piemēram, norādot, kur būtu noteikts pienākums (kādā tiesību aktā/aktos) BIOR nodrošināt notekūdeņu monitoringu Covid-19 un citu riska faktoru uzraudzībai un kontroli kā valsts deleģēto funkciju). | Ņemts vērā. | Papildināta rīkojuma projekta anotācija. |
| 4. | Informatīvais ziņojums un rīkojuma projekta anotācija. | Lūdzam ziņojuma projekta un rīkojuma projekta anotācijas tabulā precizēt kopsummas, ņemot vērā šī atzinuma 1.iebildumā minēto, kā arī to, ka tabulā rindā “Kopā” norādītā summa neatbilst tabulā uzskaitīto pozīciju kopsummai. | Ņemts vērā. | Precizēts informatīvais ziņojums un rīkojuma projekta anotācija. |
| 5. | Informatīvais ziņojums un rīkojuma projekta anotācija. | Lūdzam ziņojuma projekta un anotācijas III sadaļas 6.punkta tabulas pozīcijām Nr.1.1. “Specializētas notekūdens/kanalizācijas paraugu ņemšanas iekārtas/aprīkojums” un Nr. 1.2 “Notekūdens paraugu uzglabāšanas sistēma (saldētavas mīnuss 80 ºC)” pievienot skaidrojumu, kā noteikta vienas vienības cena, kā arī informāciju, kā tiks īstenotas minēto iekārtu un aprīkojuma iegādes. | Ņemts vērā. | Precizēts informatīvais ziņojums un rīkojuma projekta anotācija. |
| 6. | Informatīvais ziņojums un rīkojuma projekta anotācija. | Ņemot vērā, ka ziņojuma projekta un rīkojuma projekta anotācijas III sadaļas 6.punkta tabulas pozīcijai Nr.3.1. “Notekūdens staciju NAI iekārtu apkalpošanas personāla un koordinēšanas izmaksas” viena vienība ir mēnesis, lūdzam ziņojuma projektā un anotācijas III sadaļas 6.punktā norādīt detalizētu aprēķinu šī viena mēneša vienības izmaksai (proti, atšifrēt, kā veidojas 7 200 *euro* kā mēneša izmaksa). | Ņemts vērā. | Precizēts informatīvais ziņojums un rīkojuma projekta anotācija. |
| 7. | Informatīvais ziņojums un rīkojuma projekta anotācija. | Lūdzam ziņojuma projekta un anotācijas III sadaļas 6.punktā tabulas pozīcijām Nr.4.1. “104 paraugi gadā no pilsētas (104 x 12 pilsētas = 1248 paraugi), testēšanas cena 61,97 EUR/1 paraugs” un Nr. 4.2.“ SARS-CoV-2 mērķēta sekvenēšana (cena 84,18 EUR x 624 paraugi gadā)” pievienot skaidrojumu par vienas vienības (1 parauga) noteikto izmaksu. Vēršam uzmanību, ka Vadības grupas Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam 2021.gada 11.februāra sēdes prezentācijā testēšanas 1 parauga cena bija ievērojami zemāka, proti, 38,83 *euro* (šobrīd ziņojuma projektā testēšanai viena parauga cena ir 61,97 *euro* un sekvenēšanai – 84,18 *euro*). Vienlaikus lūdzam šīm pozīcijām arī pievienot skaidrojumu par noteikto nepieciešamo paraugu skaitu, kāpēc testēšanai nepieciešami 104 paraugi gadā 12 pilsētās (832 paraugi 8 mēnešiem) un sekvenēšanai 624 paraugi gadā (416 paraugi 8 mēnešiem). | Ņemts vērā.  Cena 38,83 EUR (patlaban jau ir vēl mazāka) bija tā brīža COVID-19 testa standarta cena iztriepei no deguna un  rīkles, bet ne cena notekūdeņu pārbaudei.  Atšķirība ir tāda, ka notekūdeņu testēšanā ir ļoti sarežģīts parauga sagatavošanas process, jo analīzei jāņem pavisam neliels (zem 1 ml) parauga daudzums un notekūdens gadījumā no litra vai pat lielāka daudzuma tas jāsakoncentrē. Tātad lielāko cenas daļu sastāda koncertēšanas izmaksas.  Izmeklējumu cenu kalkulācijas pievienotas.  BMC izmeklējumu (sekvenēšans) sākotnēji norādītās cenas precizētas, jo mainījušies piegādes līgumi.  Paraugu un administratīvo teritoriju skaits, kas izmantots aprēķinos, ir aptuvens, lai aptvertu visu valsts teritoriju, un kā norādīts ziņojumā, teritoriju izvēle atkarīga no epidemioloģiskās situācijas. | Precizēts un papildināts informatīvais ziņojums un rīkojuma projekta anotācija. |
| 8. | Informatīvais ziņojums. | Attiecībā izmaksu pozīcijām, kas nav saistītas ar pasākumiem notekūdeņu monitoringam Covid‑19 klātbūtnes noteikšanai (tabulas pozīcijas Nr. 1.3., 1.4., 2., 3.2. un 4.3.), jautājums par to segšanai nepieciešamo finansējumu, kā jau minēts 1.iebildumā, ir skatāms budžeta sagatavošanas procesā, tomēr vienlaikus lūdzam ziņojuma projekta tabulā pievienot detalizētāku skaidrojumu par pozīcijām Nr.1.3., 1.4., 2., 3.2.tām noteikto vienības izmaksu, t.sk. skaidrojumu, vai pozīcijas Nr.2. un 3.2., kas abas paredz “Biobankas” uzturēšanu, savstarpēji nepārklājas, kā arī pozīcijai Nr.4.3. skaidrojumu par noteikto vienību skaitu un vienības izmaksu. | Ņemts vērā. | Precizēts un papildināts informatīvais ziņojums. |
| 9. | Informatīvais ziņojums un rīkojuma projekts. | Lūdzam ziņojuma projektā un rīkojuma projekta anotācijas I sadaļas 1.punktā norādīt arī atsauci uz Vadības grupas Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam 2021.gada 11.februāra sēdi. | Ņemts vērā. | Papildināts informatīvais ziņojums un rīkojuma projekta anotācija. |
| 10. | Rīkojuma projekta anotācija. | Lūdzam rīkojuma projekta anotācijā skaidrot, kā 2021.gada decembrī tiks ievērots rīkojuma projekta 2.punktā noteiktais, ka finansējums pieprasāms atbilstoši faktiski nepieciešamajam apmēram, ievērojot, ka 2021.gadam piešķirtais finansējums ir jāizmanto līdz 2021.gada beigām. | Ņemts vērā. | Papildināta rīkojuma projekta anotācija. |
| **Veselības ministrija** | | | | |
| 11. | Informatīvais ziņojums un protokollēmuma projekts. | 1. Tā kā paredzētās aktivitātes mērķis ir atbalstīt Covid-19 epidemioloģisko uzraudzību un lēmumu pieņēmējus ar informāciju par SARS-CoV-2 vīrusa cirkulāciju un vīrusa izplatības dinamikas prognozi, lūdzam informatīvajā ziņojumā paredzēt sadarbību ar Slimību profilakses un kontroles centru, lai atbilstoši epidemioloģiskajai situācijai un epidemiologu ieteikumiem detalizētāk izstrādātu informatīvā ziņojuma praktisko daļu t.sk.:   * 1. noteikt rutīnas monitoringa pilsētas un monitoringa vietu skaitu;   2. precizēt paraugu ņemšanas biežumu un skaitu pilsētās / monitoringa vietās;   3. paredzēt paraugu ņemšanu ārpus rutīnas monitoringa plāna pēc epidemioloģiskajām indikācijām (pašvaldības, iestādes, piemēram, slimnīcas), vai, piemēram, pieaugot sezonas tūristu skaitam Jūrmalā, Siguldā un citur;   4. paredzēt informācijas sistēmas izveidošanu, uzturēšanu un iknedēļas aktualizāciju par monitoringa rezultātiem salīdzinājumā ar epidemioloģiskās uzraudzības datiem par Covid-19 saslimstību monitoringa pilsētās;   5. Saistībā ar Eiropas Komisijas 2021.gada 17.marta rekomendācijām (2021/472) par kopējo pieeju, lai Eiropas Savienībā izveidotu sistēmu SARS-CoV-2 un tā paveidu uzraudzībai notekūdeņos ieviešanu (turpmāk – Rekomendācijas) būtu lietderīgi izvērtēt metagenoma (visu baktēriju) un metatranskriptoma (visu vīrusu) sekvencēšanas nepieciešamību pašreizējā situācijā un atbilstību izvirzītajam mērķim. Ja minētais ir papildu aktivitāte, kas neietekmē mērķa sasniegšanu, izskatīt iespēju to paredzēt laikam, kad primārais monitoringa mērķis būs sasniegts. | Ņemts vērā. | Papildināts informatīvais ziņojums un protokollēmuma projekts. |

|  |  |
| --- | --- |
| Atbildīgā amatpersona |  |
|  | (paraksts) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Linda Gurecka

|  |
| --- |
| (par projektu atbildīgās amatpersonas vārds un uzvārds) |
| Veterinārā un pārtikas departamenta juriskonsulte |
| (amats) |
| Tālr.: 26614495 |
| (tālruņa numurs) |
| [Linda.Gurecka@zm.gov.lv](mailto:Linda.Gurecka@zm.gov.lv) |
| (e-pasta adrese) |